Norðurljósin eru magnað náttúrufyrirbrigði sem stærstur hluti mannkyns getur þó aldrei séð . Svokallaður sólvindur er straumur hlaðinna agna frá sólinni . Þegar þessar agnir nálgast jörðina fara margar þeirra að hringsóla í segulsviði jarðarinnar og ferðast jafnframt milli segulskautanna tveggja , segir Vísindavefur Háskóla Íslands . Þegar þær rekast á lofthjúpinn í grennd við segulskautin verða norðurljósin og suðurljósin til . Gangan er í boði Ferðafélags Íslands og Háskóla Íslands og er fastur liður í röðinni „ Með fróðleik í fararnesti . “ Stjörnuskoðendur munu safnast saman við skrifstofu Ferðafélagsins í Mörkinni 6 kl. 20 og aka saman út fyrir borgarmörkin . Ferðinni er heitið að Kaldárseli í Hafnarfirði og þeir sem það vilja geta hitt hópinn þar um kl. 20:20 . Sævar Helgi er einnig höfundur hinnar gríðarlega vinsælu bókar Stjörnuskoðun fyrir alla fjölskylduna þar sem hann sendi þjóðina út að horfa til himins . Sævar Helgi er til viðbótar þessu ritstjóri Stjörnufræðivefsins , kennir menntaskólanemum að meta stjörnur og plánetur , kennir grunnskólakrökkum og er spurningahöfundur í þáttaröðinni Gettu betur . Hann hefur auk þess hlotið ýmis verðlaun fyrir vísindamiðlun og stýrði í fyrra þáttaröð fyrir RÚV um loftslagsbreytingar sem vakti gríðarlega athygli . Óhætt að segja að þessi ungi snillingur komi víða við . Gangan föstudagskvöldið 17. janúar er sú fyrsta af sjö á þessu ári í samstarfi Ferðafélags barnanna og Háskólans undir yfirskriftinni „ Með fróðleik í faranesti “ . Ferðirnar eru hugsaðar fyrir alla fjölskylduna og aðgangur að þeim er ókeypis . Hinn sívinsæli Sævar Helgi Bragason mun lýsa því sem fyrri augu ber á kvöldhimninum en hann er fyrir löngu orðinn landsþekktur fyrir miðlun sína á undrum himingeimsins . Hann hefur t.d. kennt stjörnufræði við góðan orðstír í Háskóla unga fólksins og í Háskólalestinni við Háskóla Íslands undanfarin ár , sem bæði eru verðlaunaverkefni á vegum skólans . Föstudagskvöldið 17. janúar mun Sævar Helgi nefnilega svara spurningum gesta , t.d. af hverju norðurljósin birtast hér , af hverju þau eru græn og jafnvel fjólublá , og af hverju stjörnur eru mismunandi á litinn . Við getum tekið smá forskot á sæluna og fengið Sævar Helga til að ljóstra þessu upp með stjörnurnar : „ Stjörnurnar eru mismunandi á litinn vegna þess að þær eru misheitar . Heitustu stjörnurnar eru bláhvítar en köldustu rauðar , öfugt við það sem ætla mætti því í daglegu lífi notum við rautt fyrir heitt og blátt fyrir kalt . Bláu og bláhvítu stjörnurnar eru allt að 50.000°C heitar , tíu sinnum heitari en sólin okkar , en rauðu stjörnurnar eru ekki nema um 3500°C , “ svarar Sævar að bragði . „ Svo mæli ég með því að fólk komi með handsjónauka því maður sér ansi margt með slíkum sjónaukum , til dæmis Andrómeduvetrarbrautina og Sverðþokuna í Óríon . “ Nauðsynlegt er að klæða sig vel og gott er að taka með nesti og heitt á brúsa . Ferðafélag Íslands og Háskólinn hafa undanfarin níu ár staðið saman að göngu - og hjólaferðum undir yfirskriftinni „ Með fróðleik í fararnesti “ . Reynsla og þekking fararstjóra Ferðafélagsins og þekking kennara og vísindamanna Háskólans blandast saman í áhugaverðum ferðum um höfuðborgarsvæðið og næsta nágrenni þess . Við vekjum sérstaka athygli á því að það eru ekki ýkja mörg bílastæði í boði svo fólk þarf að leggja beggja vegna við veginn við Kaldársel og hafa góðar gætur á öllu í náttmyrkrinu . Gengið verður frá bílastæðinu ofan við Kaldársel , það er sá staður sem margir kannast við sem upphafspunkt gönguleiðar á Helgafell .